# IPad[խմբագրել | խմբագրել կոդը]

| IPad  |
| --- |
|  |
|  |
| Նախագծող | Էփլ |
| Արտադրող | Էփլ |
| Տեսակ | պլանշետային համակարգիչ և iDevice? |
| Օպերացիոն համակարգ | iPadOS |
| Կենտրոնական պրոցեսոր | Apple A4?, Apple A5, Apple A5X?, Apple A6X?, Apple A7, Apple A8X?, Apple A9, Apple A10, Apple A8, Apple A12 և Apple A10X |
| Կշիռ | 469 գրամ |
| Վեբկայք | apple.com/ipad/​(անգլ.) |

**iPad** (МФА: [ˈaɪˌpæd], անգլ.՝ pad - նոթատետր, կայունացված գործնական տառադարձությունը՝ «Այփեդ»), ինտերնետ-պլանշետ՝ թողարկվող Apple կորպորացիայի կողմից։ Պլանշետի առաջին տարբերակը ներկայացվել է Սան Ֆրանցիսկոյում 2010 թվականի հունվարի 27-ին կայացած շնորհանդեսի ժամանակ Սթիվ Ջոբսի կողմից։ Վաճառքի մեկնարկը տրվել է Նյու Յորքի Հինգերորդ պողոտայում 2010 թվականի ապրիլի 3-ին։ Ռուսաստանում սարքի պաշտոնական վաճառքն սկսվել է 2010 թվականի նոյեմբերի 9-ից։

Apple iPad-ը համարվում է ինտերնետ-պլանշետների դասական օրինակ և սկզբունքորեն տարբերվում է անհատական համակարգիչներից։ Շատ վերլուծաբաններ ինտերնետ-պլանշետներն վերաբերում են որպես Հետհամակարգչային դարի սարք, որոնք հեշտ և հասկանալի են սովորական անհատական համակարգիչներից և ժամանակի ընթացքում կարող են դուրս թողնել վերջիններիս տեղեկատվական տեխնոլոգիաների շուկայից։

>
> Apple iPad 2 ինտերնետ-պլանշետի շնորհանդեսի ժամանակ Սթիվ Ջոբսն ասաց. «… Տեխնոլոգիաներն անբաժանելի են հումանիտար գիտություններից և այս պնդումը արդարացի է **հետհամակարգչային դարի սարքերի համար**։ Հակառակորդները փորձում են համապատասխան հավասարակշռություն պահել անհատական համակարգիչների նոր մոդելներում։ Սա այն ուղին չէ, որն ընտրում է Apple-ը. իրականում ապագան **հետհամակարգչային սարքերինն է**, որոնք ավելի պարզ են և հասկանալի սովորական PC-ներից».
>
>
>

## Զարգացման պատմություն

* 2011 թվականի մարտի 2-ին հանրությանը ներկայացվեց երկրորդ սերնդի մոդելը՝ iPad 2-ը՝ բարելավված հատկություններով։
* 2012 թվականի մարտի 7-ին հանրությանը ներկայացվեց երրորդ սերնդի մոդելը՝ «The New iPad» անունով (Ռետինա էկրանով)։ Նոր մոդելն ԱՄՆ-ում վաճառքի հանվեց 2012 թվականի մարտի 16-ից, իսկ մարտի 23-ին սկսեց վաճառվել ևս 10 երկրներում։
* 2012 թվականի հոկտեմբերի 23-ին Apple ընկերությունը ներկայացրեց Apple iPad 4-ը և Apple iPad mini-ն։
* 2013 թվականի հոկտեմբերի 22-ին ներկայացվեցին iPad Air-ը և iPad mini with Retina Display-ը՝ սարքավորված 64-բիթային Apple A7 պրոցեսորով։
* 2014 թվականի հոկտեմբերի 16-ին ներկայացվեցին iPad Air 2-ը և iPad mini 3-ը՝ սարքավորված Touch ID սենսորային մատնահետքով և հիշողության մաքսիմալ ծավալով՝ 128 Գբ։ Նաև iPad Air 2-ը առաջին անգամ ստացավ 2 ԳԲ օպերատիվ հիշողություն և եռմիջուկային Apple A8X պրոցեսոր։
* 2015 թվականի սեպտեմբերի 9-ին ներկայացվեցին բոլորովին նոր iPad Pro-ն՝ 12,9 դյուիմանոց էկրանով, և iPad mini 4-ը։ iPad Pro-ն առաջին անգամ ստացավ 4 ԳԲ օպերատիվ հիշողություն և երկմիջուկային Apple A9X պրոցեսոր, Apple Pencil սթիլուսի աջակցություն և Split View ռեժիմ iOS 9-ում, որը թույլ է տալիս էկրանին թողարկել միաժամանակ 2 հավելված։
* 2016 թվականի մարտի 21-ին ներկայացվեց iPad Pro-ն՝ 9,7 դյուիմանոց էկրանով։ iPad Pro-ն նաև ստացավ 4 ԳԲ օպերատիվ հիշողություն և երկմիջուկային Apple A9X պրոցեսոր, Apple Pencil սթիլուսի աջակցություն և Split View ռեժիմ iOS 9-ում, որը թույլ է տալիս էկրանին թողարկել միաժամանակ 2 հավելված։

## Մատակարարման արժեք և սկիզբ

iPad-ի մոդելների արժեքը ԱՄՆ-ում.

|  | 16GB | 32GB | 64GB | 128GB |
| --- | --- | --- | --- | --- |
| Wi-Fi | $374,99 | $599 | $699 | $799 |
| Wi-Fi + Cellular | $629 | $729 | $829 | $929 |

ԱՄՆ-ում Wi-Fi-ով iPad պլանշետի վաճառքն սկսվել է 2010 թվականի ապրիլի 3-ին։ Wi-Fi-ով iPad-ների վաճառքը և 3G-ն մեկնարկեցին ավելի ուշ. մոդելները վաճառասեղաններին հայտնվեցին 2010 թվականի ապրիլի 30-ին (ԱՄՆ-ում)։

iPad-ի միջազգային վաճառքն սկսել է (Ավստրալիայում, Կանադայում, Ֆրանսիայում, Գերմանիայում, Իտալիայում, Ճապոնիայում, Իսպանիայում, Շվեյցարիայում և Մեծ Բրիտանիայում) 2010 թվականի մայիսի 28-ից։ Ընկերությունը նաև հայտարարեց, որ նախագծում է հուլիսին պլանշետային համակարգչի վաճառքներ սկսել Ավստրիայում, Բելգիայում, Հոնգկոնգում, Իռլանդիայում, Լյուքսեմբուրգում, Մեքսիկայում, Նիդերլանդներում, Նոր Զելանդիայում և Սինգապուրում։

iPad-ի մոդելների արժեքը միջազգային վաճառքի համար.

|  | 16GB | 32GB | 64GB | 128GB |
| --- | --- | --- | --- | --- |
| Wi-Fi | €479 Europe, £429 U.K., $549 Canadian, $629 Australian | €579 Europe, £499 U.K., $649 Canadian, $759 Australian | €679 Europe, £599 U.K., $749 Canadian, $879 Australian |
| Wi-Fi + 3G | €579 Europe, £529 U.K., $679 Canadian, $799 Australian | €679 Europe, £599 U.K., $779 Canadian, $928 Australian | €779 Europe, £699 U.K., $879 Canadian, $1,049 Australian |

## Յուրահատկություններ

iPad Wi-Fi+3G մոդելներում առկա է GPS-ընդունիչ մոդուլ, որը կարող է աշխատել ինչպես ինքնավար, այնպես էլ A-GPS ռեժիմում։ Բացի այդ, սովորական SIM-քարտի փոխարեն օգտագործվում է Micro-SIM ձևաչափի քարտ։

Հատուկ iPad-ի համար iTunes Store-ում բաց է նոր բաժին, որը թույլատրելի է համակարգային App Store հավելվածով։

## Տես նաև

* Պլանշետային անձնական համակարգիչ
* Էլեկտրոնային գիրք (սարք)
* Սենսորային էկրան
* Մուլտիթաչ
* HP Slate 500
* iPhone
* iPad 2, iPad 3, iPad 4
* iPad Pro
* iPad mini
* Jailbreak

## Ծանոթագրություններ

## Գրականություն

* *Էդվարդ Բեյգ, Բոբ Լե Վիտուս* iPad 2-ը սկսնակների համար, 2-րդ հրատարակում = iPad For Dummies, 2nd Edition. — М.: «Դիալեկտիկա», 2011. — 368 с. — ISBN 978-5-8459-1750-8
* *Դեյվ Մարկ, Ջեք Նաթինգ, Ջեֆ Լամարշ* Հավելվածների մշակում iPhone-ի, iPad-ի և iPod touch-ի համար՝ iOS SDK-ի օգտագործումով = Beginning iPhone 4 Development: Exploring the iOS SDK. — М.: «Վիլյամս», 2011. — С. 624. — ISBN 978-5-8459-1725-6

## Արտաքին հղումներ

* Apple iPad-ի պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «IPad» հոդվածին։ |